U

Creatii literare - CONSTANTIN ENESCU

CONSTANTIN ENESCU

În vârstă de 80 de ani (născut în data de 17.11.1937, în București), Constantin Enescu, de profesie inginer militar, este preocupat de poezie, satiră, epigrame, aforisme și fabule.

Membru al Cercului epigramatic „Ing”. AGIR București, al Cercului Literar al inginerilor din AGIR, al Cercului literar „Sf. Mihail și Gavril” București, al Cercului literar „Mircea Eliade” (Societatea Scriitorilor Români), București etc.

Volume publicate: „Prin negura reformei” (2014); „Epigrama la raport” (2017); „Jungla modernă” (2018). A fost premiat la concursurile de epigrame și poezie umoristică „Podul minciunilor”, 2014; Gura Humorului, 2015.

ARICIUL ŞI LUPUL

La-nceput a fost ariciul

Care s-a născut cu viciul,

De-avea spre apărare

Mii de ţepe pe spinare…

El prin bunul Dumnezeu

A însufleţit pământul

Şi de atunci, ca semi-zeu

Şi-a pastrat intact veşmântul.

Lupul l-a găsit prin preajmă

Şi l-a cântărit cu gândul

C-ar putea, să-l ia în dijmă

Şi-n toamnă, să-i vină rândul

Studiindu-l mai aproape,

Savurându-l prin miros

L-a blocat, ca să nu-i scape

Dar s-a înţepat vârtos…

Lupul prefăcut şi mândru,

Se retrase în lăstăriş

Şi aştepta, ca după meandru

Să-l atace pe furiş…

Dar ariciu un ghem spinos

Se rostogoli la vale

Într-un ritm vertiginos

Pe potecile-i astrale!

Deci în lumea pământeană

Răul de doreşti să-l rupi,

Ia o ţeapă simultană

Şi fă pădure din lupi!

CORBII

Un război în plină pace

Între corbi la patru ace,

Se desfăşoară la bursă

Ca o nesfârşită cursă…

Corbii mari cu dever mare

Stau pe procente călare,

Atacând subtil din umbră

Cu rapacitate sumbră…

Corbul mic cu ochi viclean

La-nceput simplu curtean,

Intră în război pe şest

Cu un gând perfid funest…

Corbul mare mai versat

Simte că-i cam agresat

Dar iartă, normal socot

Corb la corb ochii nu-ş scot!

PUTEREA OSULUI

Un căţel mic şi pufos

A găsit pe stradă-un os,

Dar fiind de rasa pură

Nu găsea o procedură.

Dar norocul lui canin

A fost răsplătit deplin,

Un maidanez implicat

Osul straşnic l-a mâncat…

Dar un curcan în serviciu

L-a considerat supliciu

Şi cu vină fără miez

Arestă pe maidanez.

La proces cu zarvă mare

Ce tindea spre achitare,

Dar s-a constatat veros,

Osul l-a pierdut un boss…

Ca urmare marea vină

De morală-i foarte plină,

Chiar de e subţire miezul,

Vinovat e maidanezul!

ZODIACALĂ

Pe-nserate într-o vară

Un scorpion şi-o fecioară

Şi-un moment de recreere

Amor la prima vedere.

Iubire cu jurăminte,

S-a desfăşurat fierbinte

Şi fecioara capricioasă

Se vedea deja mireasă.

Scoipionul mai distant

Cunoştea ce-i un flagrant

Şi cu simplă acurateţe

Chibzui ambele feţe.

A pus starea în balanţă

Şi privind de la distanţă

S-a gândit, poate la peşti

O fecioară mai găseşti!

Apăru deodată un taur

Mândru de a lui tezaur

Şi se lăuda de zor

Că de sânge-i vărsător!

Fecioara i se cuvine

Cu graţiile-i femenine

Şi că el, va da de dracul

De nu dă-napoi ca racul!

Şi-apoi dânsa e marcată

De doi gemeni fără tată.

Scorpionul prea jignit

De berbec şi-a amintit

Şi ca bun săgetător

S-a trezit răzbunător!

Şi c-o ţeapă de un leu

Cu venin de la nucleu,

Năucii fiind suspectă

Capricornul ca insectă!

Deci, amorul nu-i cu rodii

Pătimaş de crezi în zodii!

VARANII

Mocirla ce umple-o ţară

Prin politică barbară,

Plină-i de varani avizi,

Iar noi speriaţi, timizi.

Mocirla ce umple-o ţară,

Ne-a adus viaţă amară,

Că varanii mici şi mari

Luptă pentru os, barbari.

Varanii mai mici, flămânzi

Şi-n politică mai scunzi,

Au dat iama în gealaţi

Ce credeau, că-s mari bărbaţi.

Vântu, Copos sau Năstase

Doctori în hoţii prea grase,

Mari varani şi mari pramatii

Sunt daţi jos, sau după gratii.

Şi-n urma lor azi urcă

Mici varani, ce balta spurcă,

Cu legi noi ale hoţiei

Pe întinsul României!

Azi varanii văd iar roşu,

Moştenire de la moşu

Iliescu cel cuminte,

Pus de mineri preşedinte!

În rotirea lor varanii

Jefuesc cu cinste banii,

De la stat sau cetăţeni

Sau din cei europeni!

Mocirla ce umple-o ţară,

Ne-a adus viaţă amară,

Că varanii mici şi mari

Azi ne sunt familiari.

Contents